alexandrainst/scandi-wiki huggingface dataset:
Surovikino

Surovikino (russisk Суровикино) er ein by i Volgograd oblast i Russland med om lag 20 000 innbyggjarar. Han ligg ved elva Tsjir, ei sideelv til Don som munnar ut i Tsimljansk-reservoaret, rundt 120 km vest for Volgograd. 

Han vart grunnlagd i 1744. I 1900 opna jernbanestasjonen Surovikino. Han fekk bystatus i 1966.

Bakgrunnsstoff 
 Uoffisiell nettstad for Surovikino

Busetnader grunnlagde i 1744
Namnet Storm

Storm er eit mannsnamn, med opphav i det norske ordet storm, kraftig vind, eller norrønt stormr med same tyding. Storm blei opphavleg brukt som eit tilnamn. 

Sturm er ei tysk form av namnet. Det tilsvarande kvinnenamnet er Storma.

Bruken av namnet i Noreg 
Namnet Storm er kjend frå midt på 1800-talet, men som første førenamn har namnet vore sjeldant heilt til populariteten fekk eit kraftig oppsving etter år 2000.
 Ved folketeljinga i 1801 var ingen registrerte med førenamnet Storm
 Ved folketeljinga i 1900 var 78 registrerte med namnet Storm, dei fleste som mellomnamn, men mange med Storm som einaste førenamn – dei aller fleste i Kristiania
 I 2008 var det 398 menn som hadde Storm til første fornamn

SSB har ikkje opplysningar om at kvinnenamnet Storma er i bruk i dag, men i 1900 var to kvinner registrerte med dette namnet.

Kjende namneberarar 
 Robert Storm Petersen (1882-1949), dansk humorist kjend som Storm P.
 Margaret Storm Jameson (1891–1986), engelsk journalist og forfattar
 Per Palle Storm (1910-1984), norsk bilethoggar
 Storm Bull (1913–2007), amerikansk musikar, komponist og professor
 Storm Weinholdt (1920-1945), nork motstandsmann
 Storm Thorgerson (f. 1944), engelsk platedesignar for Pink Floyd
 Storm Constantine (f. 1956), britisk forfattar
 Storm Uru (f. 1985), newzealandsk roar
 Storm Roux (f. 1993), sørafrikanskfødd newzealandsk fotballspelar 
 Storm Sanders (f. 1994), australsk tennisspelar

Annan bruk
 Storm er ein rollefigur i fjernsynsserien Hotel Cæsar
 Storm var eit norsk metallband

Kjelder 
 Folketeljingar i Digitalarkivet

Bakgrunnsstoff

Mannsnamn
Førenamn av norsk opphav
Urjupinsk

Urjupinsk (russisk Урю́пинск) er ein by i Volgograd oblast i Russland med om lag 40 000 innbyggjarar. Han ligg ved elva Khopjor, rundt 300 km nordvest for Volgograd.

Historie 

Busetnaden oppstod som ein grensepost for fyrstedømet Rjazan på 1300-talet I 1618 vart staden folkesett av donkosakkar. Namnet vart endra til Urjupinsk samstundes med at byen fekk bystatus i 1929.

Økonomi og industri 
Urjupinsk er eit industrisenter med tungindustri som jordbruksmaskinar (innhaustingsmaskinar), lasteutstyr (det ligg ein stor kranfabrikk her) og ein papirfabrikk. Byen har òg verksemder innan lettindustri som tekstil, sko og møblar.

Byen er sentrum i eit stort område for geitehald og produksjon av geitelêr. På grunn av det milde sørlege klimaet er region veleigna til jordbruk og det er mange fabrikkar for handsaming av jordbruksprodukt i området, hovudsakleg spesialisert innan produksjon av kjøtvarer, matolje og smør.

Bakgrunnsstoff 
 Uoffisiell nettstad for Urjupinsk (russisk)
 Urjupinsk på MojGorod.ru (russisk)

Busetnader grunnlagde i 1618
Zjirnovsk

Zjirnovsk (russisk Жирновск) er ein by i Volgograd oblast i Russland med om lag  000 innbyggjarar. Han ligg ved elva Medveditsa, rundt 250 km nord for Volgograd. 

Fram til 1954 var han kjend som landsbyen Zjirnoje (russisk: Жи́рное). I 1954 fekk landsbyen status som urbanliknande busetnad og i 1958 bystatus.

Busetnader grunnlagde på 1700-talet
Namnet Sol

Sol kan vera førenamn for menn og kvinner.

Det norske kvinnenamnet Sol (med lang o) har opphav ordet sol og viser dermed til sola. 
Som engelsk mannsnamn kan Sol (kort o) vera ei kortform for namn som Solomon.

Føreleddet Sol-, som finst i mange kvinnenamn, kan koma frå sól, 'sol' og visa til den norrøne gudinna Sol, frå salr, 'hus' eller frå sölr, 'gul'. Døme på namn med Sol- som førsteledd er Solbjørg, Solgunn, Sollaug, Solveig og Solvor. Namnedelen finst også som sisteledd, til dømes i spanske Marisol.

Bruken av namnet i Noreg 
Namnet Sol er ikkje sikkert påvist som personnamn før på 1900-talet. 
I 2009 var det 368 kvinner som hadde Sol som førenamn.

Bruk i kultur 
Sol Angelica er ein person i Sagaen om Isfolket av Margit Sandemo.

Namneberarar

Menn 
 Sol Start (1840-1917), tysk-amerikansk nybyggjar
 Sol Lesser (1890–1980), USA-amerikansk filmskapar
 Sol Campbell (f. 1974), kallenamn for Sulzeer Jeremiah Campbell, engelsk fotballspelar

Kvinner 
 Sol Kjøk (f. 1968), norsk kunstnar

Sjå òg

Kjelder 
 Folketeljingar i Digitalarkivet
 Olav Veka 1991: Namneboka, Det Norske Samlaget ISBN 82-521-3604-4

Kvinnenamn
mannsnamn
tvikjønna namn
kortnamn
namnedelar
Førenamn av norsk opphav
namn knytte til sola
Matamata-Piako District

Matamata-Piako District er eit distrikt (Terrotorial Authority) i regionen Waikato på New Zealand. Det ligg aust for byen Hamilton.

Distriktet omfattar den sørlege delen av Hauraki Plains og mykje av Thames Valley, og grensar i aust til Kaimai Ranges. Elvene Piako og Waihou renn gjennom distriktet.

Byane Matamata, Morrinsville og Te Aroha ligg alle i distriktet, og distriktsstyret har sete i Matamata. Dei viktigaste næringsvegane er mjølkeproduksjon og oppdrett og trening av fullblodshestar.

Ved folketeljinga i 2006 var folketalet i distriktet 30 483, av desse budde 6 606 i Morrinsville, 6 309 i Matamata og 3 768 i Te Aroha.

Referansar

Bakgrunnsstoff 
 Heimesida til distriktsstyret
 Te Aroha i-SITE Information Centre
 Matamata i-SITE Information Centre

 Denne artikkelen bygger på «Matamata-Piako District» frå , den 27. januar 2009. 
 

Waikato
Distrikt på New Zealand
Thames-Coromandel District

Thames-Coromandel District på Nordøya på New Zealand ligg søraust for Auckland i regionen Waikato, og har administrasjonssenteret sitt i byen Thames. Det omfattar det meste av Coromandelhalvøya, den sørlegaste delen av halvøya høyrer til Hauraki District. Det vart oppretta i 1975 som det første distriktet på New Zealand.

Populasjon 
Distriktet hadde i juni 2008 eit estimert folketal på 26 800. Ved folketeljinga i 2006 budde 3 768 i Whitianga, 1 476 i Coromandel og 3 555 i Whangamata.

Lokalstyre 
Thames-Coromandel District Council vart danna ved samanslåing av dei tidlegare Thames og Coromandel County Councils.

Referansar 

 Denne artikkelen bygger på «Thames-Coromandel District» frå , den 27. januar 2009.

Bakgrunnsstoff 

Waikato
Thames-Coromandel
Distrikt på New Zealand
Solveig

Solveig er eit kvinnenamn med opphav i det norrøne namnet Sǫlveig. Dette namnet er sett saman av sǫl 'sal, hus' eller 'sol' og –veig av ukjent opphav, men som kan tyda 'styrke' eller 'stridande'.

I Noreg har Solveig namnedag 1. september.

Bruken av namnet i Noreg 
Populariteten til namnet steig kraftig først på 1900-talet, med ein topp i 1920-åra, slik at det kring 1930 var det mest brukte kvinnenamnet i Noreg.
 Ved folketeljinga i 1801 var det 57 med dette namnet, i formene Solvey, Solvei, Solveg, Solveig
 Ved folketeljinga i 1900 var det 1935 som hadde namnet, i formene Solveg, Solvei, Solveig, Solvej, Solvejg, Solvey
 I 2008 var det 19576 som hadde Solveig til første fornamn. 59 heitte Solvei.

Kjende namneberarar 
 Solveig Aareskjold, norsk forfattar
 Solveig Bøhle, norsk radiojournalist og forfattar
 Solveig Fiske, norsk teologi, biskop i Hamar
 Solveig Krey, norsk marineoffiser

I litteraturen 
 Solveig, kjærasten til Henrik Ibsens Peer Gynt

Kjelder 

 Folketeljingar i Digitalarkivet
 Olav Veka 1991: Namneboka, Det Norske Samlaget ISBN 82-521-3604-4

Kvinnenamn
Førenamn av norrønt opphav
Waikato District

Waikato District ligg i den nordlege delen av regionen Waikato på Nordøya på New Zealand. Distriktet er administrert av Waikato District Council, med sete i Ngaruawahia.

Distriktet ligg nord og vest for byen Hamilton, og omfattar mykje av den nordlege delen av slettelandskapet Waikato Plains, og også høgdedraga Hakarimata ved kysten. I den nordlege delen av distriktet ligg sumplandskapet inntil Waikatoelva, og fleire mindre innsjøar, den største av desse er Waikaresjøen.

Utanom Ngaruawahia er dei viktigaste sentera i distriktet Huntly, Raglan og Te Kauwhata. Hovudnæringsvegane i distriktet er mjølkeproduksjon, skogbruk og kolgruvedrift. Der er eit større kolfyrt kraftverk ved Huntly. Te Kauwhata ligg i sentrum av eit større vindistrikt.

Distriktet hadde eit folketal på 43 959 ved folketeljinga i 2006. Av desse budde 6834 i Huntly, 5106 i Ngaruawahia, 2637 i Raglan og 1294 i Te Kauwhata.

Kjelder

 Denne artikkelen bygger på «Waikato District» frå , den 27. januar 2009.

Bakgrunnsstoff 
 Heimesida til distriktsstyret.
 Huntly Town 

Waikato
Distrikt på New Zealand
Jostein

Jostein er eit mannsnamn som kjem frå norrønt Jósteinn, og er samansett av jo, som tyder 'hest', og steinn.

Jostein har namnedag 2. februar.

Bruken av namnet i Noreg 
Namnet «Jostein» var lite bruka på 1800-talet, men populariteten steig rundt 1930 og har halde seg på dette nivået sidan.
 Ved folketeljinga i 1801 var 3 menn registrert med namnet  Josten, alle budde i Møre og Romsdal
 Ved folketeljinga i 1900 var det 26 registrerte med namnet  Jostein  eller Josten
 I 2008 var det 6305 menn som hadde Jostein til første fornamn

Kjende namneberarar 
 Jostein Øvrelid (1910-1983), norsk teiknar
 Jostein Fet (f. 1924), norsk litteraturforskar
 Jostein Krokvik (1927-2007), norsk bladstyrar og forfattar
 Jostein Budal (f. 1929), norsk språkforskar
 Jostein Flo (f. 1964), norsk fotballspelar
 Jostein Gaarder (f. 1952), norsk forfattar
 Jostein Wilmann (f. 1953), norsk syklist
 Jostein Hasselgård (f. 1979), norsk Eurovision-deltakar

Kjelder 
 Folketeljingar i Digitalarkivet
 Olav Veka 1991: Namneboka, Det Norske Samlaget ISBN 82-521-3604-4

Mannsnamn
Førenamn av norrønt opphav
Musikkgruppa Fenring

Fenring var ei vise- og folkemusikkgruppe frå Askøy utanfor Bergen. Fenring tyder 'myr-rike' og er det gamle namnet på Askøy. Gruppa blanda norsk, skotsk og irsk tradisjon og skapte soleis sin eigen stil. I 1979 gav gruppa ut albumet Tilbakeblikk... med mellom anna fleire dikt av Olav Lavik tonsett av Vigleik Dyrøy og Jan Hanevik. Same året deltok dei i Erik Bye sitt program "Toner fra Askøy" saman med Lavik.

I Fenring var desse med: Hermod Brendsdal (fløyte), Helge Bjorøy (trekkspel), Bjørn Fluge (bass), Jan Hanevik (fele, song) og Vigleik Dyrøy (song, gitar).

På 90-talet gjenoppstod Fenring for ei kortare tid, men no som ei «prog-folk»-gruppe. Mannskapet var no: Randi Bjørnstad (ex. Bergeners, song), Dagfinn Holmedal (ex. Gloomy Caves, bass), Tom Guldbrandsen (Danmark, trommer), Sam Fossbakk (ex. Elektrisk Regn, sologitar),Jan Øyvind Hanevik (tangenter og fele) og Vigleik Dyrøy (gitar, song).

Sjå òg 
Demring

Kjelder 
Harald Clausen: «Suksess for Fenring»

Norske musikkgrupper
Kultur i Askøy
Roar

Roar og Hroar er ein skandinavisk variant av det germanske mannsnamnet Rodger. Roger er ei engelsk utgåve. Norrøne variantar av namnet var Hróarr eller Róarr. 

Namnet er sett saman av Ro-, som kan koma av det norrøne ordet hróðr eller gammalhøgtysk hruod, som begge betyr 'ære' eller 'vidspurd', og -ar, som kan koma av norrønt geirr eller gammalhøgtysk ger, med tydinga 'spyd', eller av urnordisk *hariaR, 'krigar' eller *wariaR, 'forsvarar'. 

Roar har norsk namnedag den 4. januar.

Bruk 
Roar er eit vanleg namn i Noreg, men er lite utbreidd i andre land.

I 2009 var det 7 326 norske menn som heitte Roar. Namnet kom i bruk på 1890-talet, og bruken voks til ein topp på 1950- og 1960-talet, då over 0,5 % av nyfødde gutar fekk namnet.

Kjende namneberarar 
 Roar Wold (1926-2001), norsk kunstmålar
 Roar Nøstvik (f. 1927), norsk politikar, ordførar i Bodø
 Hroar Elvenes (f. 1932), norsk skøyteløpar og skøytepresident
 Roar Johansen (1935-2015), norsk fotballspelar
 Roar Grønvold (f. 1946), norsk skøyteløpar
 Roar Flåthen (f. 1950), norsk fagforeiningsmann, leiar i LO
 Roar Nilsen (f. 1952), norsk skiskyttar
 Roar Hagen (f. 1954), norsk illustratør
 Hroar Stjernen (f. 1961), norsk skihoppar
 Roar Strand (f. 1970), norsk fotballspelar 
 Roar Ljøkelsøy (f. 1976), norsk skihoppar

Kjelder 
 Denne artikkelen bygger på «Roar» frå , den 28. januar 2009. 
 

Mannsnamn
Førenamn av norrønt opphav
Førenamn av gammalhøgtysk opphav
Førenamn av urnordisk opphav
Namn knytte til strid
Namn knytte til våpen
Namn knytte til eigenskapar
Roger

Roger er ei opphavleg engelsk form av det germanske mannsnamnet Rodger, kjend på norsk som Roar. Hroðgar er ein gammalengelsk og Hróðgeirr ein norrøn variant av namnet.

Namnet er sett saman av Ro-, som kan koma av det norrøne ordet hróðr eller gammalhøgtysk hruod, som begge betyr 'ære' eller 'vidspurd', og -ger, som kan koma av norrønt geirr eller gammalhøgtysk ger, med tydinga 'spyd', eller av urnordisk  *hariaR, 'krigar' eller *wariaR, 'forsvarar'. 

Roger har norsk namnedag den 4. januar og svensk namnedag den 2. juni.

Bruk
Roger er særs utbreidd i Belgia og er ellers mykje brukt i USA, Sverige, Noreg og Frankrike. Den tyske forma Rüdiger er vanleg i Tyskland.

I 2009 var det 9 152 norske menn som heitte Roger. Namnet kom i bruk i Noreg på 1900-talet, og bruken voks til ein topp på siste halvdel av 1960- og heile 1970-talet, då over 0,8 % av nyfødde gutar fekk namnet.

Kjende namneberarar 
Personane i lista er ordna kronologisk etter fødselsår.
Roger Dorsinville (1911-1992), haitisk poet
Roger Moore (f. 1927), engelsk skodespelar
Roger McGuinn (f. 1942), USA-amerikansk musikar frå The Byrds
Roger Waters (f. 1943), engelsk musikar
Roger Daltrey (f. 1944), engelsk musikar frå The Who
Roger Keith Barrett kjend som Syd Barrett (1946-2006), engelsk musikar frå Pink Floyd
Roger David Kornberg (f. 1947), USA-amerikansk forskar og nobelprisvinnar
Roger Powell (f. 1949), USA-amerikansk musikar og datamann
Roger Meddows-Taylor (f. 1949), engelsk trommeslagar frå Queen
Odd Roger Enoksen (f. 1954), norsk politikar (Sp)
Roger Albertsen (1957-2003), norsk fotballspelar
Roger Ruud (f. 1958), norsk skihoppar
Roger Bart (f. 1962), USA-amerikansk skodespelar
Roger Pedersen (f. 1965), norsk politikar
Roger Nilsen (f. 1969), norsk fotballspelar
Roger Eskeland (f. 1977), norsk fotballspelar
Roger Federer (f. 1981), sveitsisk tennisspelar

Dansarinna og teaterinstruktøren Edith Roger (f. 1922), har teke Roger som etternamn.

Kjelder
Denne artikkelen bygger på «Roger» frå ,  den 28. januar 2009.  
 

Mannsnamn
førenamn av norrønt opphav
førenamn av gammalhøgtysk opphav
førenamn av urnordisk opphav
Namn knytte til strid
Namn knytte til våpen
Namn knytte til eigenskapar

es:Rogelio
nl:Rogier
pt:Rogério
Demring

For demring som dagning, sjå tussmørker
Demring er ei visegruppe/folkemusikkguppe frå Askøy. Demring reiser rundt med eit program for Folkeakademiet i Hordaland, kalla «Audslegt rop mot bratt fjell». Programmet er basert på songar av Olav Lavik og Vigleik Dyrøy. Vigleik Dyrøy var tidlegare medlem av musikkgruppa Fenring.

I Demring er desse med: Anne Kjersti Nødtvedt (fløyte), Helge Gundersen (bass), Jan Hanevik (tangentar), Rosel Karlstad (song, gitar) og Vigleik Dyrøy (song, gitar).
Rosel Karlstad døydde i ei bilulykke 4. august 2012.

Kjelder 
 Folkeakademiet i Hordaland - Program 2009

Norske musikkgrupper
Kultur i Askøy
Conrad Clausen

Conrad Gudrow Clausen () var ein lærar, redaktør, historikar og forfattar frå Askøy.

Liv 
Clausen var fødd i Tacoma i USA og kom til Noreg i 1908. Han hadde utdanninga si frå Elverum lærarskule og underviste ved ymse skular på Askøy.

Conrad Clausen var med og fekk reist bauta over Olav Nygard i Modalen i 1931. Han fekk reist steinkrossen over Kirkia à Aske (fyrste kyrkja på Askøy, truleg bygd kring 1150). Clausen fekk òg reist Håkonarminnet på Håkonarhaugen på Seim i 1961 og minnesmerke over diktaren Ragnvald Vaage i Kvinnherad (1972). Han var dessutan med og fekk reist bauta over Arne Bjørndal i Hosanger og minnesmerke over Olaf Hanssen på Os (1983).

Clausen vart nytta mykje som kåsør i NRK mellom anna i programmet Middagsstunden.

Conrad Clausen var ein nær ven av diktaren Olav Lavik.

Redaktør og lagmann 
Han var redaktør for fylgjande blad og skrifter:
 Ung Norig 1930 - 1938
 Norsk Jol 1930 -
 Frå Fjon til Fusa 1948 - 1990
 Askøy Tidend 1950 - 1978
 Verden Venter 1950 - 1984

Han var formann i fylgjande lag:
 Askøy Mållag 1926 - 1929
 Nygardsringen 1929 -
 Nord- og Midhordland Sogelag 1950 - 1984
 Noregs Fredslag 1950 - 1975, Rådspresident i Noregs Fredslag 1975 - 1990
 Norrønalaget Bragr - 1990

Verkliste 
Conrad Clausen skreiv og/eller redigerte:
 Runor rita minnet om Olav Nygard 1951
 Olav Nygard og Petra Krøvel 1933
 Starkad 1933
 Askøy Herad i Hundrad år 1937
 Sjøormen og andre fabeldyr 1939
 Lensmennene i Hordaland 1951
 Arne Bjørndal: Norsk folkemusikk. Festskrift til 70-års dagen 1952
 Ask kapell i 50 år, saman med Ingvald Fluge og Magne Skeie 1958
 Vestmannalaget i 110 år, saman med Hannaas og Jerdal 1978
 Ei bok um Olaf Hanssen 1983
 Festskrift til Knut Horvei på 90-års dagen 1983
 Olav Nygard: Dikt i samling 1984
 Festskrift til Ludvig Jerdal på 80-års dagen 1988

 I tillegg kjem "Bragr-bøkene" - ei samling på i alt 11 bøker som kom ut i eit tidsrom på 20 år, frå 1968 til 1988.

Prisar og utmerkingar 
Conrad Clausen fekk:
 Kongens Fortenestemedalje i gull i 1972
 Nordhordlandsprisen frå Ostereidet mållag i 1978
 Askøy kommune sin kulturpris "Kipekjerringa" i 1985
 Riddar av Islands Falk med heidersbrev frå Forseti Islands i 1990
Han fekk òg ymse andre heidersprisar som:
 Gjelsvikprisen frå Norsk Måldyrkingslag
 Halldor O. Opedals fond for norsk målreising og måldyrking
og honnørprisar frå Fritz Monrad Walles fond.

Kjelder 
 Det er landet og soga som kallar Minneskrift Conrad Clausen 1902 - 2002. (Norsk Bokreidingslag)

Bakgrunnsstoff 
 Norsk Bokreidingslag 

Norske forfattarar
Norske redaktørar
Norsk-amerikanarar
Folk frå Askøy
Målfolk
Zvenigovo

Zvenigovo (russisk Звени́гово) er ein by i Republikken Mari El i Russland med om lag 12 000 innbyggjarar. Han ligg på venstre breidda (nordsida) av elva Volga, rundt 75 km sør for Josjkar-Ola. 

Busetnaden vart grunnlagd i 1860. I 1927 fekk han status som urbanliknande busetnad. Han fekk bystatus i 1974.

Busetnader grunnlagde i 1860
Byar ved Volga
Kozmodemjansk

Kozmodemjansk (russisk Козьмодемья́нск, marisk Цикмӓ – Tsikmä eller Чыкма–Čykma) er ein by i Republikken Mari El i Russland med om lag 25 000 innbyggjarar. Han ligg på sørbreidda av Tsjeboksary-reservoaret i Volga, rundt 90 km sørvest for Josjkar-Ola.

Han vart grunnlagd av tsar Ivan IV i 1583 etter erobringa hans av Kazan i 1552 og tsjeremiskrigane i 1553-1557, 1582 og 1592 som ei grensefestning for å vakte dei nye grensene til Storfyrstedømet Moskva.

Kjelder 
 Delar av denne artikkelen bygger på «Kozmodemjansk» frå , den 28. januar 2009. 
 

Busetnader grunnlagde i 1583
Byar ved Volga
Zujevka

Zujevka (russisk skrift Зу́евка) er ein by i Kirov oblast i Russland med om lag 12 000 innbyggjarar. Han ligg 121 km aust for Kirov.

Zujevka vart grunnlagd i 1899 som ein busetnad i samband med bygginga av jernbanen Perm–Kotlas. Han vart oppkalla etter ein nærliggande landsby. Zujevka fekk bystatus i 1944.

Busetnader grunnlagde i 1899
Vjatskije Poljany

Vjatskije Poljany (russisk Вя́тские Поля́ны) er ein by i Kirov oblast i Russland med om lag 40 000 innbyggjarar. Han ligg på høgre breidda av elva Vjatka, 350 km søraust for Kirov. 

Busetnaden har vore kjend sidan 1596. Ein jernbane vart bygt forbi byen i 1915. Han fekk status som urbanliknande busetnad i 1938 og bystatus i 1942.

Bakgrunnsstoff 
 Lokal wikipedia for Kirov oblast

Kjelder 
 Delar av denne artikkelen bygger på «Vjatskije Poljany» frå , den 28. januar 2009. 
 

Busetnader grunnlagde i 1596
Urzjum

Urzjum (kyrillisk skrift Уржум) er ein by i Kirov oblast i Russland med om lag 12 000 innbyggjarar. Byen har namn etter elva Urzjumka. Han ligg på venstre breidda av elva, rundt 10 kilometer før ho renn saman med Vjatka og 210 km sør for Kirov.

Kjende folk frå byen
Sergej Kirov, bolsjevikleiar
Nikolaj Zabolotskij, diktar

Kjelder 
 Delar av denne artikkelen bygger på «Urzjum» frå , den 28. januar 2009.

Bakgrunnsstoff 
 Uoffisiell nettstad for Urzhum 

Busetnader grunnlagde i 1584
Sovetsk i Kirov oblast

Sovetsk (russisk Сове́тск) er ein by i Kirov oblast i Russland med om lag 17 000 innbyggjarar. 

Den første omtalen til Kukarka (russisk: Кукарка), det opphavlege namnet til busetnaden, er frå 1594. Han var seinare ein sloboda i Vjatka gubernija i keisarriket Russland. Han fekk status som urbanliknande busetnad og nytt namn i 1918. Han fekk bystatus i 1937.

Opphavet til namnet Kukarka er usikkert. Forsøk har vore gjort på å spore det til anten udmurtisk (kar = «by») eller tyrkisk (kukar = «nedbrend skog»). Det er slektar ikkje til  det russiske kukharka (кухарка–kvinneleg kokk).

Sovetsk (Kukarka) er fødestaden til Vjatsjeslav Molotov.

Bakgrunnsstoff 
Sovetsk på mojgorod.ru

Busetnader grunnlagde i 1594
Sosnovka i Kirov oblast

Sosnovka (russisk Сосно́вка) er ein by i Kirov oblast i Russland med om lag 13 000 innbyggjarar. Han ligg på venstre breidda av elva Vjatka, 362 km sør for Kirov. 

Staden vart først nemnt i 1699. I 1938 fekk landsbyen status som urbanliknande busetnad og i 1962 fekk han bystatus.

Busetnader grunnlagde i 1699
Slobodskoj

Slobodskoj (kyrillisk skrift Слободско́й) er ein by i Kirov oblast i Russland med om lag 35 000 innbyggjarar. Han ligg på høgre breidda av elva Vjatka, 35 km nordaust for Kirov. 

Slobodskoj vart først nemnt i 1505 som ein festningsbusetnad. Frå 1562 var han kjend som «Slobodskoj posad» (Слободско́й поса́д). Staden fekk bystatus i 1780.

Kjelder 
 Delar av denne artikkelen bygger på «Slobodskoj» frå , den 28. januar 2009. 
 

Busetnader grunnlagde i 1505
Orlov i Russland

Orlov (russisk Орлов) er ein by i Kirov oblast i Russland med om lag 8000 innbyggjarar. Han ligg rundt 75 km vest for Kirov på venstre breidda av elva Vjatka. 

Orlov vart første gong nemnt i 1459. Han fekk bystatus i 1780. Mellom 1923 og 1992 heitte byen Khalturin, etter den russiske revolusjonære Stefan Khalturin (1856-1882), som vart fødd i ein landsby like ved Orlov.

Bakgrunnsstoff 

Busetnader grunnlagde i 1450-åra
Omutninsk

Omutninsk (russisk Омутнинск) er ein by i Kirov oblast i Russland med om lag 25 000 innbyggjarar. Han ligg 150 km aust for Kirov. 

Staden vart først nemnt i 1773. Han fekk bystatus i 1921.

Bakgrunnsstoff 
 Kart over Omutninsk
 Omutninsk metallurgiske fabrikk 
 Omutninsk nettsted

Busetnader grunnlagde i 1773
Nolinsk

Nolinsk (russisk Нолинск) er ein by i Kirov oblast i Russland med om lag 11 000 innbyggjarar. Han ligg på høgre breidda av elva Voja, ei sideelv til Vjatka, 143 km sør for Kirov. 

Staden vart grunnlagd i 1668 som Nikolskij pogost (russisk: Нико́льский пого́ст) og vart seinare òg kalla landsbyen Noli (russisk: Ноли). Han fekk bystatus i 1780. Mellom 1940–1957 vart han kalla Molotovsk (russisk: Мо́лотовск) etter Vjatsjeslav Molotov, ein sovjetisk politikar og diplomat.

Busetnader grunnlagde i 1668
Murasji

Murashi (russisk Мураши) er ein by i Kirov oblast i Russland med om lag 7000 innbyggjarar. Han ligg 112 km nordvest for Kirov.

Han vart grunnlagd i 1895 som ein busetnad i samband med bygginga av ein jernbanestasjon på Vjatka–Kotlas jernbanen. Han fekk bystatus i 1944.

Busetnader grunnlagde i 1895
Malmyzj

Malmyzj (kyrillisk skrift Малмыж) er ein by i Kirov oblast i Russland med om lag 9000 innbyggjarar. Han ligg ved elva Sjosjma, ei sideelv til Vjatka, 294 km søraust for Kirov. 

Byen vart første gong nemnd som den mariske landbyen Malmyzj på 1400-talet. Ei festning vart bygd her i 1584. Han fekk bystatus i 1780.

Busetnader grunnlagde på 1400-talet
Kotelnitsj

Kotelnitsj (russisk Коте́льнич) er ein by i Kirov oblast i Russland med om lag 30 000 innbyggjarar. Han ligg på høgre breidda av elva Vjatka der ho renn saman med Moloma, og ved den transsibirske jernbanen, 125 km sørvest for Kirov. 

Busetnaden Koksjarov (russisk: Кокшаров) vart første gong nemnt i 1143. Han fekk namnet Kotelnitsj i 1181 og bystatus i 1780.

Busetnader grunnlagde på 1100-talet
Kirs

Kirs (russisk Кирс) er ein by i Kirov oblast i Russland med om lag 12 000 innbyggjarar. Han ligg ved elva Kirs nær munningen hennar i Vjatka, 281 km nordaust for Kirov. 

Zujevka vart grunnlagd som ein busetnad nær eit jernstøyperi bygd i 1729. Kirs fekk bystatus i 1965.

Busetnader grunnlagde i 1729